钦定古今图书集成/明伦汇编/氏族典/第537卷 > 石珪
## 钦定古今图书集成/明伦汇编/氏族典/第537卷 > 石珪

按《元史石珪传》：“珪，泰安新泰人，宋徂徕先生守道之
裔孙也。世以读书力田为业，体貌魁伟，膂力过人，倜
傥不羁。金贞祐南渡，兵戈四起，珪率少壮负险自保。
岁己卯，珪令麾下刘顺入觐。庚辰，珪弃其妻孔氏子
金山，仗剑度淮，宋将沈珪妻子于淮，遂归木华黎。木
华黎承制授珪光禄大夫，济兖单三州兵马都总管”，
山东路行元帅。癸未，加授金紫光禄大夫、东平兵马
都总管、山东诸路都元帅。秋，七月，珪领兵破曹州，与
金将郑从宜连战，临阵马仆，被擒。囚至汴，金主诱以
名爵，珪愤然曰：“吾身事大朝，复能受封他国耶！”金主
大怒，蒸杀于市。